ચીન સાથે તણાવ પર ભારતને અમેરિકા અને અન્ય કેટલાક મિત્રદેશોનો ટેકો મળ્યો, પરંતુ પાડોશી દેશો તરફથી કોઈ ખાસ ઉત્સાહજનક પ્રતિક્રિયા ભારતને નહોતી મળી. 

વડા પ્રધાન નરેન્દ્ર મોદીએ વર્ષ 2014માં સત્તા સંભાળતાંની સાથે જ પાડોશી દેશોને પ્રાથમિકતા આપવાની નીતિ લાગુ કરી હતી. 

પરંતુ ભારતના પાડોશી દેશો ચીન, નેપાળ, પાકિસ્તાન અને શ્રીલંકાને કારણે પણ જે રીતે અલગઅલગ સ્તર પર મુશ્કેલીઓનો સામનો કરવો પડ્યો છે, તેનાથી લાગે છે કે આ નીતિની અસરકારકતાનો ખુલાસો પણ જલદી થશે.   

ભારત અને ચીન વચ્ચે સૈન્યસંઘર્ષથી ઉપજેલા તણાવમાં અમેરિકાએ ચીનની આજુબાજુ જે રીતની સૈનિક વ્યવસ્થા કરી અને રાષ્ટ્રપતિ ટ્રમ્પ અને તેમના અધિકારીઓએ ભારતના સમર્થનમાં નિવેદન પણ આપ્યાં છે. 

ફ્રાન્સની સાથે સંરક્ષણ સમજૂતી

જૂનના અંતમાં અમેરિકાના વિદેશમંત્રી માઇક પૉમ્પિયોએ કહ્યું હતું કે અમેરિકા પોતાની સેનાને યુરોપથી હઠાવીને ચીનની નજીક તહેનાત કરવા પર વિચારી રહ્યું છે.

પોતાના નિવેદનમાં પૉમ્પિયોએ કહ્યું હતું કે ચીનથી એશિયાના દેશો (જેમાં ભારત પણ સામેલ છે)ને ખતરો પેદા થયો છે. 

આ દરમિયાન ભારતીય મીડિયામાં સમાચાર આવ્યા કે ફ્રાન્સ ભારતને જલદી જ 36 રફાલ વિમાન સ... બીજા 4000 અક્ષરો માટે લેખ ચાલુ રાખો:
ોંપવા જઈ રહ્યું છે. 

ભારતે એક મોટી સંરક્ષણસમજૂતી હેઠળ ફ્રાન્સની દાસો ઍવિએશન પાસેથી આ વિમાન ખરીદ્યાં છે. 

એક રિપોર્ટ પ્રમાણે ભારતની માગ પછી ફ્રાન્સ આ વિમાનોને સમય કરતાં પહેલાં સોંપવા માટે કામ કરી રહ્યું છે. 

ભારતીય મીડિયાના કેટલાક રિપોર્ટ પ્રમાણે પહેલા છ લડાયક વિમાન જુલાઈના અંત સુધી ભારત પહોંચી શકે છે. 

રશિયા કરશે સમજૂતીનું ઝડપી અમલીકરણ?

આ દરમિયાન રશિયાના મીડિયામાં સમાચાર પ્રકાશિત થયા કે રશિયા ભારતને 21 મિગ-29 અને 12 સુખોઈ એમકે1 લડાયક વિમાન તથા એસ-400 મિસાઇલ રક્ષાપ્રણાલી વેચવાની પ્રક્રિયાને ઝડપી બનાવી રહ્યું છે. 

રશિયાની ઇન્ટરફેક્સ સમાચાર એજન્સીએ એક રશિયન અધિકારીના હવાલાથી કહ્યું કે આ સમજૂતી નજીકના ભવિષ્યમાં થઈ શકે છે. 

ત્યારે જાપાનના મૅરિટાઇમ સેલ્ફ ડિફેન્સ ફૉર્સે 27 જૂનના દિવસે હિંદ મહાસાગરમાં ભારતીય નૌસેના સાથે સંયુક્ત યુદ્ધાભ્યાસ કર્યો. 

આ બધો ઘટનાક્રમ એવા સમયમાં થયો છે જ્યારે ભારત અને ચીન વચ્ચે તણાવ વધી ગયો છે. 

ઑસ્ટ્રેલિયા સાથે સૈન્ય ઠેકાણાને લઈને કરાર

ભારત અને ચીનના સૈનિકો વચ્ચે જ્યારે લદ્દાખમાં એલએસી પર ઘર્ષણ થતું હતું ત્યારે ઑસ્ટ્રેલિયાના વડા પ્રધાન સ્કૉટ મૉરિસને ભારતના વડા પ્રધાન નરેન્દ્ર મોદી સાથે વીડિયો કૉન્ફરન્સિંગ પર ચર્ચા કરી હતી. દરમિયાન બંને દેશોએ સાત સમજૂતીઓ કરી હતી, જેમાં જરૂર પડવા પર લૉજિસ્ટિકલ સહયોગ માટે એકબીજાને સૈન્યઠેકાણાં વાપરવાં અંગેની સમજૂતી પણ સામેલ છે. 

ગુરુવારે એક નિવેદનમાં ચીને કહ્યું કે એલએસી પર પશ્ચિમી સૅક્ટરમાં પરિસ્થિતિ સુધરી રહી છે અને બંને દેશો વચ્ચે વાતચીતની પ્રક્રિયા ચાલુ છે. 

હાલના દિવસોમાં સરહદ પર તણાવ ઘટ્યો છે. ચીન અને ભારતની સેનાઓને પાછી ખસેડવામાં આવી છે. 

જોકે 15-16 જૂનની રાત્રે ગલવાન ખીણમાં બંને દેશોની સેના વચ્ચે હિંસક ઘર્ષણમાં 20 ભારતીય સૈનિકોનાં મૃત્યુ થયાં પછી ભારત અને ચીન વચ્ચે વિશ્વાસનો અભાવ જોવા મળ્યો છે. 

'ધ ટેલિગ્રાફ'માં પ્રકાશિત એક લેખમાં ચીનની બાબતોના નિષ્ણાત મનોજ કેવલરમાનીએ ટિપ્પણી કરી છે, "છેલ્લા એક વર્ષમાં ચીન પોતાને દરેક તરફથી ઘેરાલેયું જોઈ રહ્યું છે અને આ કારણે જ તે બધી તરફ આક્રમક વલણ દાખવી રહ્યું છે. છેલ્લા એક વર્ષમાં ચીને જે પણ કંઈ કર્યું છે, રણનીતિક રૂપે તે અર્થહીન છે."

રણનીતિક બાબતોના નિષ્ણાત બ્રહ્મા ચેલાનીએ અંગ્રેજી અખબાર હિંદુસ્તાન ટાઇમ્સમાં લખ્યું, 'ભારત વિરુદ્ધ ચીનની આક્રમકતાની અસર એશિયાના સંરક્ષણ પરિદૃશ્ય પર પડશે. જો હાલનો...